laion/Wikipedia-Exotic huggingface dataset:
পালমিরা

পালমিরা হচ্ছে প্রাচীন সেমিটিক শহর যা বর্তমান দিনে সিরিয়ার হমস প্রদেশে অবস্থিত। প্রত্নতাত্ত্বিক গণ নিয়োলিথিক যুগের সন্ধান পেয়েছেন এখানে এবং নগরটি সম্পর্কে খ্রিষ্টপূর্ব ২য় সহস্রাব্দের প্রথমভাগে নথিতে উল্লেখ করা হয়েছে। ১ম শতাব্দীতে পালমিরা রোমানদের হাতে আসার আগ পর্যন্ত বিভিন্ন সময়ে বিভিন্ন সম্রাটের হাতে এসেছে। তাদমোর নামটি দ্বিতীয় খ্রিস্টপূর্বাব্দের প্রথম দিক থেকে পরিচিত ছিলো; মারিতে প্রাপ্ত আঠারো খ্রিষ্টপূর্বাব্দের শিলালিপিতে একে উল্লেখ করা হয়েছে তা-আদ-মি-ইর, অন্যদিকে ১১ খ্রিষ্টপূর্বাব্দের আশারিয় লিপিতে লেখা হয়েছে তা-আদ-মার। আরামিক পালমারিন লিপিতে নামের দুটি ধরনের উল্লেখ আছে: তাদমার এবং তাদমোর। নামের উৎপত্তি পরিষ্কার নয়। আলবার্ট স্কাল্টেনস সমর্থিত আদর্শ অনুবাদ খেঁজুরের সেমিটিক শব্দ তামারের সংগে যুক্ত করে যা দ্বারা বোঝা যায় শহরটিকে ঘিরে প্রচুর খেঁজুর গাছ বিদ্যমান ছিলো। গ্রীক নাম Παλμύρα (লাতিন রূপ পালমিরা) প্রথম উল্লেখ করেন প্লিনি দ্যা এল্ডার ১ম খ্রিষ্টাব্দে। এটা গ্রীকো-রোমান বিশ্বে ব্যবহৃত হতো। এটা সাধারণত ভাবা হয়ে থাকে পালমিরা তাদমোর থেকে উদ্ভূত হয়েছে। ভাষাবিদেরা দুটি সম্ভাব্যতার কথা উল্লেখ করেছেন; একটি মতে পালমিরা তাদমোরের পরিবর্তেও ব্যবহৃত হতো। স্কালটেন্সের মতে তাদমোরে একটি ভগ্নরূপ তালমুরা যা লাতিন শব্দ পালমা'র (খেঁজুর) প্রভাবে পালমুরাতে পরিবর্তিত হয়েছে। খেঁজুর গাছের জন্য শেষপর্যন্ত পালমিরা চূড়ান্ত নাম হিসেবে প্রচলিত হয়। দ্বিতীয় মতটি হচ্ছে, যেমন জ্যঁ স্টারক্কির মতে, তাদমোরকে গ্রীকে অনুবাদ করার সময়ে তাদমোরকে এভাবে অনুবাদ করা হয় কারণ একে খেঁজুর ভাবা হয়। ২০১৪ সালে আইএস সারা বিশ্বে খেলাফত প্রতিষ্ঠার ঘোষণা দেয়। ২০১৫ এর মে মাসে এই সন্ত্রাসী সংগঠনটি পালমিরা দখল করে। এরপর বিভিন্ন সময়ে তারা বিভিন্ন ভিডিও ফুটেজ প্রকাশ করে, যেখানে দেখা যায় তারা হাজার হাজার বছর পুরোনো নিদর্শনগুলো ধ্বংস করছে। জাদুঘরটিকে তারা ব্যবহার করেছে আদালত আর কারাগার হিসেবে, প্রাচীন রোমান অ্যাম্ফিথিয়েটারটাকে ব্যবহার করেছে জনসম্মুখে হত্যা করার জন্য। পালমিরা ধ্বংস করার প্রথম খবর পাওয়া যায় স্যাটেলাইট ছবি থেকে। পরে আইএস নিজেরাই ভিডিও ছাড়ে। এ ভিডিগুলোর মধ্যে বোমা দিয়ে পুরো এলাকা ধ্বংসের চিত্র, বিভিন্ন যন্ত্রপাতি (ড্রিল, হাতুড়ি) দিয়ে স্থাপত্যগুলো ভাঙার চিত্র দেখা যায়। ২০১৬ সালের মার্চের ৮ তারিখ সিরিয়ার সেনাবাহিনী, জাতীয় প্রতিরক্ষা বাহিনী, আর রাশিয়ার বিমান বাহিনী একত্রে আক্রমণ শুরু করে। প্রথমে আশেপাশের পাহাড়ি এলাকাতে আক্রমণ চালিয়ে অবশেষে ওরা আইএসের ঘাঁটিতে পৌঁছায়। মার্চের ২৭ তারিখ পালমিরাকে পুনর্দখলের ঘোষণা দেয় আসাদ বাহিনী। কিন্তু ততদিনে পালমিরার যা ক্ষতি হওয়ার হয়ে গেছে। ঐতিহাসিক নিদর্শন নিয়ে গর্বিত হয়ে দাঁড়িয়ে থাকা পালমিরার ভগ্নদশা তার করুণ উপাখ্যানের কথাই মনে করিয়ে দেয়। Baghdadi 2015। O'Connor 1988, পৃ. 238। Limet 1977, পৃ. 104। Bubeník 1989, পৃ. 229। Wolfensohn 2016, পৃ. 118। Charnock 1859, পৃ. 200। O'Connor 1988, পৃ. 235। O'Connor 1988, পৃ. 248।
খালেদ সাইফুদ্দীন

শহীদ খালেদ সাইফুদ্দীন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। খালেদ সাইফুদ্দীনের জন্ম কুষ্টিয়া জেলার মিরপুর উপজেলার পোড়াদহ জংশন রেলওয়ে স্টেশন সংলগ্ন কাটদহ গ্রামে (পোড়াদহের গ্রামীণ এলাকা)। এক ভাই, দুই বোনের মধ্যে তিনি ছিলেন দ্বিতীয়। তার বাবার নাম মহিউদ্দীন আহমেদ এবং মায়ের নাম রমেলা খাতুন। তিনি অবিবাহিত ছিলেন। ১৯৭১ সালে কলেজের শিক্ষার্থী ছিলেন খালেদ সাইফুদ্দীন। মুক্তিযুদ্ধ শুরু হলে ভারতে গিয়ে মুক্তিবাহিনীতে যোগ দেন। প্রশিক্ষণ নিয়ে যুদ্ধ করেন ৮ নম্বর সেক্টরের লালবাজার সাবসেক্টর এলাকায়। তিনি কয়েকটি অপারেশনে যথেষ্ট সাহসিকতা প্রদর্শন করেন। ১৯৭১ সালের ৫ আগস্ট চুয়াডাঙ্গা-মেহেরপুর জেলার সীমান্তে বাগোয়ানের পাশে যোধপুরে ছিল মুক্তিযোদ্ধাদের গোপন শিবির। অদূরে নাটুদহের হাজার দুয়ারী স্কুলে ছিল পাকিস্তানি সেনাবাহিনীর ঘাঁটি। প্রকৃতপক্ষে সেদিন পাকিস্তানি ঘাঁটিতে সেনা বদল হচ্ছিল। কিছুক্ষণ পর মুক্তিযোদ্ধারা খবর পান, বাগোয়ান গ্রামের মাঠ থেকে দুজন রাজাকার জোর করে ধান কেটে নিয়ে যাচ্ছে যা আসলে ছিল মিথ্যা খবর। এদিকে রাজাকারদের ধান কেটে নিয়ে যাওয়ার কথা শুনে খালেদ সাইফুদ্দীনসহ সাতজন মুক্তিযোদ্ধা বাগোয়ানে যান। তারা গিয়ে দেখেন সেখানে রাজাকার কেউ নেই। এরপর তারা আরেকটু এগিয়ে যান রতনপুর ঘাটে। সেখানে তাঁদের এক সহযোদ্ধা বোকামি করে একটি ফাঁকা গুলি করেন। সঙ্গে সঙ্গে ওপার থেকে ঝাঁকে ঝাঁকে গুলি ছুটে এল তাঁদের দিকে। অবস্থা বেগতিক দেখে মুক্তিযোদ্ধারা দ্রুত পিছিয়ে বাগোয়ানে গিয়ে এক বাগানে আশ্রয় নেন। ঘুণাক্ষরেও তারা জানতে পারলেন না পাকিস্তানি সেনারা তাঁদের দিকে দ্রুত এগিয়ে আসছে। এর মধ্যে আরও ২৪ জন মুক্তিযোদ্ধা সেখানে আসেন। তারপর তারা দুই ভাগে ভাগ হয়ে এক দল রওনা হলো রতনপুরে। আরেক দল কাভারিং পার্টি হিসেবে পেছনে থেকে গেল। রতনপুরের দিকে অগ্রসর হওয়া দলে ছিলেন খালেদ সাইফুদ্দীনসহ ১৫ জন। তারা রেকি না করে সামনের দিকে অগ্রসর হওয়ায় চরম বিপদে পড়েন। পথে পাকিস্তানি সেনারা ইংরেজি ‘ইউ’ শেফে অ্যামবুশ করে লুকিয়ে ছিল। মুক্তিযোদ্ধারা সেই অ্যামবুশের ভেতর ঢুকে পড়লে পাকিস্তানি সেনারা তাঁদের আক্রমণ করে। এতে প্রথমেই শহীদ হন দুই-তিন মুক্তিযোদ্ধা। খালেদ সাইফুদ্দীনসহ কয়েকজন সাহসিকতার সঙ্গে যুদ্ধ করতে থাকলেন। মুক্তিযোদ্ধারা ছিলেন স্বল্প প্রশিক্ষণপ্রাপ্ত। তাঁদের অস্ত্রও বেশির ভাগ সেকেলে। অন্যদিকে পাকিস্তানি সেনারা অত্যাধুনিক অস্ত্র সজ্জিত ও দীর্ঘ প্রশিক্ষণপ্রাপ্ত। খালেদসহ দু-তিনজন বুঝতে পারলেন তারা পাকিস্তানি সেনাবাহিনীর সঙ্গে পারবেন না। তখন তিনি ও হাসান নামে এক মুক্তিযোদ্ধা কাভারিং ফায়ার শুরু করে সহযোদ্ধাদের বললেন এই সুযোগে পশ্চাদপসরণ করতে। তাঁদের কাভারিং ফায়ারে সাতজন পিছিয়ে যেতে সক্ষম হলেও বাকিরা ব্যর্থ হলেন। পাকিস্তানি সেনারা ততক্ষণে তাঁদের খুব কাছাকাছি এসে ঘিরে ফেলেছে। তারা খুব কাছ থেকে খালেদ সাইফুদ্দীন ও অন্যদের গুলি করে হত্যা করে। দেশমাতৃকার মুক্তির জন্য নিঃশেষে প্রাণদান করে শহীদ হন আটজন মুক্তিযোদ্ধা। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ৩০-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
ক্রান্তিবীর

ক্রান্তিবীর একটি বলিউড নির্মিত হিন্দি অ্যাকশনধর্মী চলচ্চিত্র। ১৯৯৪ সালে প্রকাশিত এই সিনেমার পরিচালক-প্রযোজক ছিলেন মেহুল কুমার। তেলুগু ভাষায় এই চলচ্চিত্রটির পুনঃনির্মাণ হয় 'পূণ্য ভুমি না দেশম' নামে। কন্নড় ভাষাতেও পুনঃনির্মাণ হয়, যার নাম ছিল 'পারোদি'। স্বাধীনতা সংগ্রামীর নাতি প্রতাপ উচ্ছৃঙ্খল ও জুয়াড়ি, সে কারণে বাড়ি থেকে তাকে তাড়িয়ে দেন প্রতাপের মা। বাড়িছাড়া প্রতাপ বোম্বাই চলে আসে। সমুদ্রে ডুবে যাওয়া থেকে ব্যবসায়ী ও লক্ষীনগর বস্তির মালিক লক্ষীদাসের ছেলে অতুলকে বাঁচালে লক্ষীদাস তাকে বাড়িতে নিয়ে আসেন ও বড় ছেলের মর্যাদা দেন। একসাথে তারা মানুষ হয়। বস্তির একটি ঘরে সাংবাদিক মেঘা দীক্ষিত থাকে। সে সমাজবিরোধী, দুর্নীতিগ্রস্ত রাজনীতিবিদ, উঁচুতলার অপরাধীদের বিরুদ্ধে কাগজে লিখতে থাকলে তার ওপর হামলা হয়। প্রতাপ তাকে বাঁচায়। বস্তির হিন্দু মুসলিম ঐক্য নষ্ট করে তা দখল করতে চায় প্রমোটার ও রাজনীতিবিদেরা কিন্তু প্রতাপ সর্বদা তাদের আক্রমণ রুখে দেয়। ব্যবসায়ী যোগরাজের মেয়ে মমতা বস্তির ছেলে অতুলকে ভালবাসে জেনে প্রথমে রেগে গেলেও যোগরাজ পরে খুশি হয় এই ভেবে যে বোম্বে শহরে বিরাট জায়গা জুড়ে থাকা লক্ষীনগরকে দখল করা যাবে। কুখ্যাত অপরাধী চতুর সিং চিতার লোকজন বস্তিতে আগুন লাগিয়ে দেয় কিন্তু দয়ালু লক্ষীদাস বস্তির অধিবাসিদের পাশে দাঁড়ান। যখন কোনোভাবে বস্তি দখল করা গেলোনা তখন লক্ষীদাসকে ভয় দেখিয়ে দলিলে সই করিয়ে খুন করে চতুর সিং। প্রতাপ এই খুনের বদলা নিতে মরিয়া হয় এবং চতুর সিং একটি মন্দিরে পুজো দিতে এলে তার ওপর গুলি চালায়। যদিও বুলেট প্রুফ জ্যাকেট থাকায় সে বেঁচে যায়। এবার দুর্নীতিগ্রস্ত রাজনৈতিক নেতা, প্রশাসনের প্রধান, অসৎ পুলিশ আধিকারিক ও বিচারককে দের হত্যা করার সিদ্ধান্ত নেয় প্রতাপ। ছদ্মবেশে টিভি চ্যানেলের আলোচনা কক্ষে ঢুকে সে সকলকে হত্যা করে। বিচারে তার ফাঁসির আদেশ হয়। জেলে তার মা বহুদিন পরে তাকে দেখতে আসেন সংগে আসে মেঘা। ফাঁসির আগের মূহুর্তে খবর আসে রাষ্ট্রপতি এই সাজা মকুব করেছেন। জনগণ এ সংবাদে উল্লাসে ফেটে পড়ে ও প্রতাপের কাছে ছুটে যায়। এই সময় চতুর সিং মেশিনগান নিয়ে গুলি চালাতে থাকে জনতার উদ্দেশ্যে। প্রতাপ তাকে শেষ পর্যন্ত হত্যা করতে সক্ষম হয়। নানা পাটেকর - প্রতাপ ডিম্পল কাপাডিয়া - মেঘা দিক্ষীত অতুল অগ্নিহোত্রী - অতুল মমতা কুলকার্নি - মমতা ড্যানি ডেনজংপা- চতুর সিং চিতা পরেশ রাওয়াল - লক্ষীদাস ফরিদা জালাল - প্রতাপের মা টিনু আনন্দ - যোগরাজ শ্রেষ্ঠ অভিনেতা - নানা পাটেকর শ্রেষ্ঠ অভিনেতা - নানা পাটেকর শ্রেষ্ঠ ডায়লগ নির্মাতা - ইসরাক সুজা শ্রেষ্ঠ কাহিনীকার - ইসরাক সুজা এই সিনেমায় মোট ছয়টি গান আছে। সুরকার ছিলেন আনন্দ - মিলিন্দ এবং গীতিকার সমীর। ইন্টারনেট মুভি ডেটাবেজে ক্রান্তিবীর (ইংরেজি)
কুচুক আগা

লিটল লর্ড বা কুচুক আগা হল একটি তুর্কি কমেডি ধারাবাহিক। তুরকার ইনানোগলু কর্তৃক নির্মিত ধারাবাহিকটি তুরস্কের ক্যানাল ডি তে সম্প্রচারিত হয়। Küçük Ağa (TV Series 2014)
বাংলাদেশ–ভেনেজুয়েলা সম্পর্ক

বাংলাদেশ–ভেনেজুয়েলা সম্পর্ক হল বাংলাদেশ এবং ভেনেজুয়েলা রাষ্ট্রদ্বয়ের মধ্যকার দ্বিপাক্ষিক সম্পর্ক। ২০০১ সালে রাষ্ট্রপতি হুগো রাফায়েল শ্যাভেজ প্রথম ভেনেজুয়েলীয় হিসেবে ঢাকায় আনুষ্ঠানিক সফরে আসেন। বাংলাদেশ এবং ভেনেজুয়েলা বৈশ্বিক নানান খাতে দীর্ঘদিন ধরেই পরস্পরকে সহযোগিতা করে আসছে। ২০০৬ সালে ভেনেজুয়েলা জাতিসংঘ নিরাপত্তা পরিষদ নির্বাচনে অস্থায়ী সদস্যপদ লাভের জন্য বাংলাদেশের সহযোগিতা কামনা করে। বাংলাদেশ এ বিষয়ে যথাযথ পদক্ষেপ গ্রহণের কথা জানিয়েছে। ২০১৪ সালে ভেনেজুয়েলা কনভেনশন অন দ্য এলিমিনিশেন অব অল ফর্মস অব ডিসক্রিমিনেশন এগেইন্সট ওম্যান-এ বাংলাদেশের সদস্যপদের পক্ষে সমর্থন জানানোর প্রতিশ্রুতি দেয়। প্রাথমিক শিক্ষা, নারীশিক্ষা, নারীর ক্ষমতায়ন, শিশু ও মাতৃস্বাস্থ্যখাত প্রমুখ বিষয়ে বাংলাদেশের সাফল্যে অনুপ্রাণিত হয়ে ভেনেজুয়েলা বাংলাদেশের অনুকরণে তাদের সমাজ নির্দেশকের উন্নয়ন ঘটানোর চেষ্টা করছে। ভেনেজুয়েলা সরকার বাংলাদেশভিত্তিক গ্রামীণ ব্যাঙ্কের ক্ষুদ্রঋণ প্রকল্প প্রয়োগে দারিদ্র বিমোচনে চেষ্টা করছে। দ্বিপাক্ষিক বন্ধন আরো সুদৃঢ় করার ব্যাপারে দুই রাষ্ট্রই আগ্রহ প্রকাশ করেছে। দুই রাষ্ট্রের মধ্যকার ব্যবসায়ী দল আদান-প্রদানের মাধ্যমে দ্বিপাক্ষিক বাণিজ্য ও বিনিয়োগ উন্নয়ন ঘটানোর ব্যাপারে উভয়েই আগ্রহী। বাংলাদেশ ও ভেনেজুয়েলার মধ্যে অর্থনৈতিক সহযোগিতা বৃদ্ধির জন্য শক্তি খাতকে ব্যাপক গুরুত্ব দেওয়া হচ্ছে। ভেনেজুয়েলা থেকে প্রত্যক্ষ বিনিয়োগও বাংলাদেশ কামনা করছে। "Newly appointed ambassador of Venezuela presents credentials to President" (ইংরেজি ভাষায়)। বিডিনিউজ২৪.কম। সংগ্রহের তারিখ ২৪ এপ্রিল ২০১৭।  "Venezuela seeks Bangladesh support for candidature of UNSC non-permanent membership" (ইংরেজি ভাষায়)। পিপলস ডেইলি। সংগ্রহের তারিখ ২৪ এপ্রিল ২০১৭।  "Venezuela to support BD's candidature to CEDAW" (ইংরেজি ভাষায়)। ডেইলি সান। ২৪ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "Venezuela learns from Bangladesh" (ইংরেজি ভাষায়)। বিডিনিউজ২৪.কম। সংগ্রহের তারিখ ২৪ এপ্রিল ২০১৭।  "DEVELOPMENT-VENEZUELA: Micro-Credit Pioneer Advises Chavez Gov't" (ইংরেজি ভাষায়)। ইন্টার প্রেস সার্ভিস। সংগ্রহের তারিখ ২৪ এপ্রিল ২০১৭।  "Increasing ties with Venezuela stressed" (ইংরেজি ভাষায়)। নিউজ টুডে। ২০১৭-০৮-১২ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  টেমপ্লেট:ভেনেজুয়েলার বৈদেশিক সম্পর্ক
দুর্যোগ ব্যবস্থাপনা ও ত্রাণ মন্ত্রণালয়

দুর্যোগ ব্যবস্থাপনা ও ত্রাণ মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি দুর্যোগ ব্যবস্থাপনা ও ত্রাণ কার্য পরিচালনার জন্য দায়িত্বপ্রাপ্ত। ঘূর্ণিঝড় প্রস্তুতি কর্মসূচি (CPP) দুর্যোগ ব্যবস্থাপনা অধিদপ্তর শরণার্থী ত্রাণ ও প্রত্যাবাসন কমিশনারের কার্যালয় ২০১২ সালের নভেম্বর মাসে ’দুর্যোগ ব্যবস্থাপনা আইন -২০১২’ অনুমোদন লাভের পর দুর্যোগ ব্যবস্থাপনা ও ত্রাণ মন্ত্রনালয়ের অধীনে ’দুর্যোগ ব্যবস্থাপনা অধিদপ্তর (ডি ডি এম)’ প্রতিষ্ঠিত হয়। দুর্যোগ ব্যবস্থাপনা আইনের উদ্দেশ্য বাস্তবায়ন এই অধিদপ্তরের মান্ডেট - ঝুঁকি হ্রাস কর্মসূচি গ্রহণের মাধ্যমে বিভিন্ন দুর্যোগের বিপদাপন্নতা হ্রাস করা বিশেষভাবে দরিদ্র ও সুবিধাবঞ্চিত মানুষের সামর্থ্য বৃদ্ধির জন্য কার্যকর মানবিক সহায়তা কর্মসূচি গ্রহণ করা , দুর্যোগ ঝুঁকি হ্রাস এবং জরুরী সাড়াদানের সাথে সংশিস্নষ্ট বিভিন্ন সরকারী ও অ-সরকারী সংস্থাসমূহ কর্তৃক গৃহীত বিভিন্ন কর্মসূচিরর মধ্যে সমন্বয় সাধন । দুর্যোগ ব্যবস্থাপনা এবং জাতীয় দুর্যোগ ব্যবস্থাপনা নীতিমালা ও পরিকল্পনা সম্পর্কিত সরকারের নির্দেশাবলী এবং সুপারিশসমূহ বাস্তবায়ন দুর্যোগ ব্যবস্থাপনা অধিদপ্তরের (ডি ডি এম) অন্যতম দায়িত্ব। "মন্ত্রণালয় ও বিভাগসমূহ - Cabinet Division-Government of the People's Republic of Bangladesh - মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। cabinet.gov.bd।
রবিবার

রবিবার (আধ্বব: [rabibāra]) সপ্তাহের একটি দিন, শনিবারকে প্রথম দিন ধরে হিসাব করলে এটি দ্বিতীয় দিন হিসেবে গণ্য হয়। এটি শনিবার ও সোমবারের মধ্যবর্তী দিবস। ইহুদিদের ধর্মীয় বর্ষপঞ্জিকা অনুসারে এবং কিছু খ্রিস্টান সম্প্রদায়ের কাছে এটা সপ্তাহের প্রথম দিন। কারণ তাঁদের কাছে শনিবার হলো সপ্তাহের শেষ দিন এবং প্রার্থনা দিবস। পাশ্চাত্যের বিভিন্ন দেশে রবিবারকে সপ্তাহের শেষ দিন গণ্য করা হয়। এদিন খ্রিস্টানদের ক্যাথলিক গির্জায় সাপ্তাহিক ধর্মীয় উপাসনা অনুষ্ঠান হয়। কারণ বাইবেলের বর্ণনানুযায়ী রবিবার হলো মৃত্যুর পর যিশুর প্রত্যাবর্তনের দিবস। বিশ্বের বেশিরভাগ দেশেই রবিবার হলো ছুটির দিন। তবে বেশিরভাগ মুসলিম রাষ্ট্রসমূহে রবিবার কর্মদিবসের অন্তর্ভুক্ত। বাংলাসহ বেশিরভাগ দক্ষিণ এশীয় ভাষায়, রবিবার, ভানুবার বা আদিত্যবার শব্দটি বারের নাম হিসেবে ব্যবহৃত হয়। ভানুবার, আদিত্যবার বা রবিবার শব্দ তিনটির উৎপত্তি ও অর্থ একই যেখানে বার অর্থ দিবস এবং আদিত্য, রবি ও ভানু হলো সূর্যের পৃথক সম্বোধনসূচক নাম অর্থাৎ সূর্য ও সূর্যদেব প্রধান সৌর দেবতা এবং আদিত্যগুলির মধ্যে একটি। রবিবারকে প্রথম দিন জ্যোতিষায় উদ্ধৃত করা হয়েছে, যা প্রতি সপ্তাহের দিনটির নাম দেওয়ার যৌক্তিক কারণ সরবরাহ করে। থাইল্যান্ডের থাই সৌর ক্যালেন্ডারে একে বলা হয় ওয়ান আর্থিত যা কি-না আদিত্য থেকে উদ্ভূত। বাংলা ও থাই উভয় বর্ষপঞ্জিতে রবিবারের প্রতীকী রং হলো লাল। জ্যোতির্বিদ্যা রবিবার রবি'সূর্যের সাথে সম্পর্কযুক্ত এবং এটি প্রকাশ করা হয় ☉ প্রতীক দ্বারা।
মহম্মদ হাবিব

মহম্মদ হাবিব (১৭ জুলাই ১৯৪৯ — ১৫ আগস্ট ২০২৩) একজন প্রাক্তন ভারতীয় ফুটবল খেলোয়াড় ও অধিনায়ক যিনি আক্রমণভাগের খেলোয়াড় ছিলেন। অন্ধ্রপ্রদেশে (এখন তেলেঙ্গানা) ওনার জন্ম হলেও উনি বাংলার হয়ে সন্তোষ ট্রফিতে খেলেন। ২০২৩ সালের ১৫ আগস্ট মহম্মদ হাবিবের জীবনাবসান ঘটে। অর্জুন পুরস্কার - ১৯৮০ ভারত গৌরব পুরস্কার - ২০১৫ বঙ্গবিভূষণ - ২০১৮ "Indian football legend Habib felicitated"। ৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  "ভারতীয় ফুটবলের নক্ষত্র পতন, প্রয়াত কিংবদন্তি মহম্মদ হাবিব"। সংগ্রহের তারিখ ২০২৩-০৮-১৫।  "Football Legend Mohamamed Habib Gets Bharat Gaurav Award"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৭।  ডেস্ক, আনন্দবাজার অনলাইন। "হাসপাতালে বন্ড সই করে হাবিব খেলেছিলেন জীবনের সেরা ম্যাচ"। www.anandabazar.com। সংগ্রহের তারিখ ২০২৩-০৮-১৬।  "'হাবিবদা আমার কাছে ভগবান', বলছেন বাবলু, 'বড়ে মিঞা'র মৃত্যু মানতে পারছেন না নঈমুদ্দিন"। sangbadpratidin (ইংরেজি ভাষায়)। সংগ্রহের তারিখ ২০২৩-০৮-১৬।
দময়ন্তী তাম্বে

দময়ন্তী তাম্বে ফিল্ড লেফটেন্যান্ট বিজয় তাম্বের স্ত্রী ও মিসিং ডিফেন্স পারসোনেল অ্যাসোসিয়েশনের একজন উল্ল্যেখযোগ্য সদস্যা। উনি ৪ বার জাতীয় ব্যাডমিন্টন প্রতিযোগিতা বিজয়ী ও বর্তমানে জওহরলাল নেহুরু বিশ্ববিদ্যালয়ের শারীরিক শিক্ষার উপ পরিচালক। "Long road to nowhere"। The Telegraph, Calcutta। সংগ্রহের তারিখ ২০০৮-০৬-১২।  "On the border of hope"। The Deccan Herald। ২০০৮-০৪-০৯ তারিখে মূল থেকে আর্কাইভ করা। সংগ্রহের তারিখ ২০০৮-০৬-১২।  "War of Memory"। The Tribune Chandigarh। ২০১৭-০১-০৮ তারিখে মূল থেকে আর্কাইভ করা। সংগ্রহের তারিখ ২০০৮-০৬-১২।  "India's families still hoping for answers"। BBC। ২০০৮-০৩-০৮। সংগ্রহের তারিখ ২০০৮-০৬-১২।
আসকিয়ার সমাধি

আসকিয়া'র সমাধি মালির গাও'তে অবস্থিত সব থেকে জনপ্রিয় সম্রাট ১ম আসকিয়া মোহাম্মাদের মাজার বলে বিশ্বাস করা হয়। এটা ১৫ শতকের শেষভাগে নির্মিত এবং ইউনেস্কোর বিশ্ব ঐতিহ্যবাহী স্থান হিসেবে স্বীকৃত। ইউনেস্কো সমাধি টিকে পশ্চিম আফ্রিকার সাহেল অঞ্চলে মৃত্তিকা নির্মিত সমাধি ভবন ঐতিহ্যের উৎকৃষ্ট উদাহরণ হিসেবে বর্ণনা করেছে। চত্বরের মধ্যে পিরামিডিয় সমাধি, দুটি মসজিদ, একটি কবরস্থান এবং জমায়েতের স্থান আছে। ১৭ মিটারের উচ্চতার সমাধি অত্র অঞ্চলের সব থেকে বড় প্রাক কলোনিয়াল স্থাপত্য সৌধ। এটা ইসলামি স্থাপত্যশৈলীর প্রথম নিদর্শন যার অনুকরণে পরবর্তীতে আশপাশে আরো অনেকগুলি নির্মিত হয়। আসকিয়া নিয়মিতভাবে মসজিদ হিসেবে ব্যবহৃত হয় এবং এটা গাও শহরের জন্য সরকারি সাংস্কৃতিক কেন্দ্র। এই সাইট এবং এর সংলগ্ন বাফার অঞ্চল জাতীয় এবং স্থানীয় আইন দ্বারা সংরক্ষিত। আসকিয়া মোহাম্মদ ছিলেন প্রথম আসকিয়া সম্রাট যিনি সংঘাই রাজত্বকে সুবিস্তৃত করেন। ধার্মিক মুসলমান হিসেবে তিনি মক্কায় হজ্বব্রত পালনের তাগিদ অনুভব করেন। ১৪৯৫ সালে মক্কা থেকে ফেরার সময়ে তিনি তার সমাধি নির্মাণের উপকরণ নিয়ে আসে। সমাধির সকল কাঠ এবং মাটি মক্কা থেকে নিয়ে আসেন। বলা হয়ে থাকে একশো উটের সমন্বয়ে ক্যারাভান তৈরি করা হয়েছিলো। একটি গৃহের আদলে সমাধি নির্মাণ করা হয় যেখানে বেশ কিছু কক্ষ এবং চলাচলের পথ আছে। আসকিয়া মোহাম্মাদের মৃত্যুর পরে এটা বন্ধ করে দেওয়া হয়। সমাধির মধ্যে শুধুমাত্র আসকিয়া মোহামাদ্দকে সমাহিত করা হয়েছে। কিন্তু উঠোনে বেশ কিছু আসকিয়াকে কবর দেওয়া হয়েছে। http://whc.unesco.org/en/list/1139
কোলহান বিভাগ

কোলহান বিভাগ হল ঝাড়খণ্ড রাজ্যের পাঁচটি বিভাগের মধ্যে একটি বিভাগ।এই বিভাগ মোট তিনটি জেলা নিয়ে গঠিত।এই জেলা তিনটি হল পূর্ব সিংভূম জেলা, পশ্চিম সিংভূম জেলা ও সরাইকেলা জেলা।এই বিভাগের সদর দপ্তর পশ্চিম সিংভূম জেলার চাইবাসা শহরে অবস্থিত।এই বিভাগটি পূর্বে দক্ষিণ ছোটোনাগপুর বিভাগের অন্তর্গত ছিল। ২০২১ খ্রিষ্টাব্দ পর্যন্ত এই বিভাগটি তিনটি জেলা নিয়ে গঠিত। এগুলি হলো: পূর্ব ও পশ্চিম সিংভূম এবং সরাইকেল্লা খরসোয়া জেলা। কোলহান বিভাগটি ১৩,৪৪৩ বর্গকিমি ক্ষেত্রফল জুড়ে বিস্তৃত এবং মোট জনসংখ্যা ৪৮,৬১,৩১৩ জন৷ বিভাগে সর্বাধিক ক্ষেত্রফল বিশিষ্ট জেলা পশ্চিম সিংভূম ও সর্বাধিক জনবহুল জেলা পূর্ব সিংভূম৷ আয়তনানুসারে জেলাগুলির শতকরা ভাগ নিম্নরূপ: জনসংখ্যানুসারে জেলাগুলির শতকরা ভাগ নিম্নরূপ: "Decay of indigenous style - Tribes at crossroads"। Calcutta, India: The Telegraph, 27 April 2006। ২৭ এপ্রিল ২০০৬। ২০১০-০৬-১৩ তারিখে মূল থেকে আর্কাইভ করা। সংগ্রহের তারিখ ২০১০-০৪-১৬।  "BJP wins 6 of the 14 seats in Kolhan"। Times of India, 23 December 2009। ২৩ ডিসেম্বর ২০০৯। সংগ্রহের তারিখ ২০১০-০৪-১৬।  Jenamani, Kumud (৯ এপ্রিল ২০১০)। "Wildlife experts counting on Kolhan census - Regional chief conservator of forest expects numbers to increase during three-day exercise, beginning April 19"। Calcutta, India: The Telegraph, 9 April 2010। সংগ্রহের তারিখ ২০১০-০৪-১৬।  https://www.census2011.co.in/census/state/districtlist/jharkhand.html
মেজবাহউদ্দীন আহমেদ

মেজবাহউদ্দীন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মেজবাহউদ্দীন আহমেদের জন্ম রংপুর জেলা শহরের ধাপে। তার বাবার নাম ডা. আইন উদ্দীন আহমেদ এবং মায়ের নাম জাহানারা বেগম। তার স্ত্রীর নাম কানিজ আহমেদ। তাদের তিন মেয়ে। ১৯৭১ সালে ব্যবসা করতেন মেজবাহউদ্দীন আহমেদ। সামরিক প্রশিক্ষণপ্রাপ্তও ছিলেন তিনি। ১৯৬৮ সালে পাকিস্তান সেনাবাহিনীর ক্যাডেট অফিসার হিসেবে যোগ দিয়ে কারকুনে প্রশিক্ষণ নেন। কিন্তু তাকে সেনাবাহিনীতে কমিশন দেওয়া হয়নি। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে ভারতের সাহেবগঞ্জে কিছুদিন প্রশিক্ষক হিসেবে কাজ করেন। পরে যুদ্ধ করেন ছয় নম্বর সেক্টরের পাটগ্রাম সাবসেক্টরে। বড়খাতা, পাটগ্রামসহ আরও কয়েকটি স্থানে সাহসিকতার সঙ্গে যুদ্ধ করেন। পাটগ্রাম সাবসেক্টরের অধিনায়ক মতিউর রহমান (বীর বিক্রম) এর নেতৃত্বে একাধিক সফল অপারেশনে অংশ নিয়েছেন মেজবাহউদ্দীন। ৫ ডিসেম্বর লালমনিরহাট মুক্ত করার পর মেজবাহউদ্দীন তার দল নিয়ে অগ্রসর হন রংপুরের দিকে। ১৬ ডিসেম্বর রংপুর পুলিশ লাইন দখল করে তিনি সেখানে পতাকা ওড়ান। মেজবাহউদ্দীন আহমেদ স্বাধীনতার পর বাংলাদেশ সেনাবাহিনীতে চাকরি করেন। ১৯৭১ সালের ২০ বা ২১ নভেম্বর লালমনিরহাট জেলার অন্তর্গত হাতীবান্ধার বড়খাতার পূর্ব ও উত্তর কোণে ছিলো ভারতের পশ্চিমবঙ্গ রাজ্যের সীমানা। পশ্চিম দিকে ছিলো তিস্তা নদী। পাটগ্রাম থেকে রেল ও সড়কপথ হাতীবান্ধার ওপর দিয়ে লালমনিরহাটের সঙ্গে যুক্ত। হাতীবান্ধার বড়খাতা ও থানা সদরে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে কয়েকবার মুক্তিবাহিনী আক্রমণ চালিয়ে ব্যর্থ হয়। নভেম্বর মাসের মাঝামাঝি মুক্তিযোদ্ধারা আবার সেখানে আক্রমণের জন্য প্রস্তুতি নিতে থাকেন। পরিকল্পনা অনুযায়ী, ২০-২১ নভেম্বর মুক্তিযোদ্ধারা থানা সদর ও বড়খাতায় আক্রমণের জন্য সীমান্ত এলাকা থেকে রওনা দেন। একটি দলের নেতৃত্বে ছিলেন মেজবাহউদ্দীন আহমেদ। তাদের সার্বিক নেতৃত্বে ছিলেন সাব সেক্টর কমান্ডার মতিউর রহমান (বীর বিক্রম)। সেদিন ছিল ঈদের দিন এবং সকাল আটটায় একযোগে মুক্তিযোদ্ধারা অতর্কিতে আক্রমণ চালান। দিনের আলোয় ওই সময় আক্রমণের জন্য উপযোগী ছিল না। মুক্তিযোদ্ধারা ভেবেছিলেন, ঈদের দিনে পাকিস্তানি সেনারা কিছুটা ঈদ আমদে থাকবে। ওই সুযোগে তাদের আক্রমণ সফল হবে। কিন্তু তা ঘটেনি। পাকিস্তানিরা পুরোপুরি সতর্কই ছিল। আরেকটি ঘটনা, সেদিন ক্যাম্পে পাকিস্তানি সেনা বদল হচ্ছিল। অর্থাৎ নতুন দল লালমনিরহাট থেকে এসে সেখানে অবস্থান নিচ্ছিল। সেখানে যারা ছিল তারা লালমনিরহাটে যাচ্ছিল। এমন সময়ই মুক্তিযোদ্ধারা সেখানে আক্রমণ করেন। আকস্মিক আক্রমণে প্রথমেই পাকিস্তানি সেনাবাহিনীর দলনেতাসহ কয়েকজন নিহত হয়। এরপর ভীতসন্ত্রস্ত পাকিস্তানি সেনারা পিছু হটতে থাকে। এই সুযোগে সাহসী মেজবাহউদ্দীনের নেতৃত্বে মুক্তিযোদ্ধারা পাকিস্তানি সেনাবাহিনীর বড়খাতা ঘাঁটি দখল করে ফেলেন। কয়েক দিন ধরে সেখানে যুদ্ধ হয়। ২৪ নভেম্বর পাকিস্তানি সেনাবাহিনীর দল হাতীবান্ধা থেকে পালিয়ে যায়। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ২৯-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
চাইবাসা

চাইবাসা হল ঝাড়খণ্ড রাজ্যের পশ্চিম সিংভূম জেলার একটি পৌর শহর।এই শহরে পশ্চিম সিংভূম জেলার ও কোলহান বিভাগ-এর সদর দপ্তর অবস্থিত। শহরটি সমুদ্র সমতল থেকে ২২২ মিটার (৭২৮ ফু) উচুতে অবস্থিত।চাইবাসা ২২°৩৪′ উত্তর ৮৫°৪৯′ পূর্ব﻿ / ﻿২২.৫৭° উত্তর ৮৫.৮২° পূর্ব﻿ / 22.57; 85.82 অবস্থিত।এই শহর রাজ্যের রাজধানী রাঁচি থেকে ১৪০ কিমি , চক্রধমপুর থেকে ২৫ কিমি ও জামসেদপুর শহর থেকে ৫৮ কিমি দূরবে অবস্থিত।. ২০১১-এর হিসাব অনুযায়ী[হালনাগাদ] ভারতের জনগননা চাইবাসা শহরের জনসংখ্যা হল ৬৩৪৬৮।এই শহরের মোট পরিবারের সংখ্যা ১০,৫৯৬ টি। শহরে মোট পুরুষের সংখ্যা ৩৩,৬৮৬ এবং মহিলার সংখ্যা ৩৯৯৬২ জন। . চাইবাসা শহরে মোট স্বাক্ষরতার হার ৫৯.৫% যা জাতীয় হার ৭৪.৪ এর কম।১২ শতাং জন সংখ্যার বয়স ০-৬ বছরের মধ্যে। Falling Rain Genomics, Inc - Chaibasa "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
সোমবার

সোমবার (আধ্বব: [sōmabāra]) সপ্তাহের একটি দিন। এটি রবিবার ও মঙ্গলবারের মধ্যবর্তী দিন। খ্রিস্টীয় বর্ষপঞ্জী অনুযায়ী সোমবার সপ্তাহের প্রথম দিন। ইউরোপ আমেরিকার বিভিন্ন রাষ্ট্রে এই দিনটি সপ্তাহের প্রথম দিন হিসেবে গণ্য হয়। তবে ভারত ও বাংলাদেশে সোমবার যথাক্রমে সপ্তাহের দ্বিতীয় ও তৃতীয় দিন হিসেবে পরিগণিত হয়। হিন্দুধর্ম অনুসারে সোমবার হলো পরমেশ্বর ভগবান শিবের প্রিয় বার। অধিকাংশ শৈব হিন্দুরা সোমবারে হর ( অর্থাৎ শিব) প্রিয় ব্রত পালন করেন। শ্রাবণ মাসের প্রতি সোমবার শৈবদের কাছে অতন্ত গুরুত্বপূর্ণ। শৈব হিন্দুরা শ্রাবণ মাসের প্রতি সোমবার কে মহা শ্রাবণ সোমবার বলে অভিহিত করেন। বাংলাসহ বেশিরভাগ দক্ষিণ এশীয় ভাষায় সোমবার বা চন্দ্রবার শব্দটি বারের নাম হিসেবে ব্যবহৃত হয়। কোনো কোনো অঞ্চলে এটি চান্দেরবার (কাশ্মীর), কোথাও ইন্দুবার নামেও পরিচিত। মূলত শব্দগুলোর উৎপত্তি ও অর্থ একই যেখানে বার অর্থ দিবস এবং সোম, চন্দ্র, ইন্দু, ও চান্দ হলো চাঁদের বিভিন্ন প্রতিশব্দ। থাইল্যান্ডের থাই সৌর ক্যালেন্ডারে একে বলা হয় ওয়ান আর্থিত যা কি-না আদিত্য থেকে উদ্ভূত। বাংলা বর্ষপঞ্জিতে সোমবারের প্রতীকী রং হলো হলুদ ও ধূসর কিন্তু থাই বর্ষপঞ্জিতে সোমবারের প্রতীকী রং হলো শুধু হলুদ। জ্যোতির্বিদ্যা চর্চায় সোমাবার চন্দ্র (চাঁদ)-এর সাথে সংযুক্ত হিসাবে বিবেচনা করা হয় এবং এর জ্যোতিষশাস্ত্রীয় চিহ্ন হচ্ছে 'কর্কট'; আর এটি প্রদর্শণ করা হয় ☾ প্রতীক দ্বারা। সোম শব্দের শাব্দিক অর্থ হল চাঁদ।